钦定古今图书集成/理学汇编/学行典/第184卷 > 纽回〈子士雄〉
## 钦定古今图书集成/理学汇编/学行典/第184卷 > 纽回〈子士雄〉

按《隋书孝义传》：“纽回，字孝政，河东安邑人也。性至孝。
周武成中，父母丧，庐于墓侧，负土成坟。庐前生麻一
株，高丈许，围之合拱，枝叶郁茂，冬夏恒青。有乌栖其
上，回举声哭，乌即悲鸣，时人异之。周武帝表其闾，擢
授甘棠令。开皇初卒。子士雄，少质直孝友，丧父，复庐
于墓侧，负土成坟。其庭前有一槐树，先甚郁茂，及士”
雄居丧，树遂枯死。服阕还宅，死槐复荣。高祖闻之，叹
其父子至孝，下诏褒扬，号其所居为“累德里。”